**TÁJÉKOZTATÓ**

**Egyenlő nyilvánosság biztosítása**

**polgármester- és képviselőjelöltek részére**

A Zalakarosi Helyi Választási Bizottság az egyenlő feltételek biztosítása érdekében ajelöltek bemutatkozásának lehetőségét az alábbiak szerint szabályozta:

**Megjelenés helye:**

* **Zalakaros Város Hivatalos honlapján** [**https://onkormanyzat.zalakaros.hu/valasztasok-2019**](https://onkormanyzat.zalakaros.hu/valasztasok-2019)címen 2019**.**szeptember 18. napjától való megjelenéssel. (a Karos Krónikában megküldött bemutatkozó anyagok kerülnek fényképpel együtt feltöltésre)
* **Képújságban** 2019. szeptember 20. napjától való megjelenéssel (a Karos Krónikában megküldött bemutatkozó anyagok kerülnek fényképpel együtt feltöltésre)
* **Karos Krónika szeptemberi számában**

A jogerősen képviselő- és polgármesterjelöltként nyilvántartásba vett személyek

 részére egyszeri bemutatkozó megjelenést biztosít a Karosi Krónikában, ezek

 terjedelme:

 - polgármesterjelöltek esetében 2400 karakter (Szóközökkel együtt) maximum a

 leadott anyag.

 - képviselőjelölteknél 1200 karakter, (Szóközökkel együtt) maximum a leadott

 anyag.

 A bemutatkozó szövegeket a portréképpel együtt e-mail-ben kérjük megküldeni

 legkésőbb **2019.szeptember 16. 16,00 óráig** a Helyi Választási Irodának címezve

 a hivatal@zalakaros.hu e-mail címre.

* **Az önkormányzat által biztosított plakáthelyeken**

Választási plakátok kihelyezése céljából Zalakaros város területén 15 helyen a villanyoszlop köré 1mx46 cm-es kemény OSB lapok kerülnek elhelyezésre duplán (15x2 db). Ezen felületek biztosítanának az önkormányzati választáson induló jelölteknek plakát kihelyezési lehetőséget. **A plakátokat 2019. szeptember 12-én 16. 00 órától** (az utolsóként nyilvántartásba vett jelölt nyilvántartásba vételének jogerőre emelkedési időpontja) lehet elhelyezni.

A plakátfelületekre csak a jelölt vagy annak írásban meghatalmazott megbízottja jogosult plakátot elhelyezni. A plakát csak úgy helyezhető el, hogy a már fent lévő plakátot nem takarhatja illetve arról a már fennlévő plakát nem távolítható el. A plakát mérete maximum A4-es nagyságú lehet, a lap teljes kitöltésére kell törekedni. Egy oszlop köré egy jelölt csak egy plakátot helyezhet el, az egy jelölt által elfoglalható plakáthely száma nem került korlátozásra.

Plakát kihelyezési helyek:

1. Újmajor
2. Újfalu
3. Jegenye sor 8.
4. Fő út 6 (BOLT)
5. Gyógyszertár
6. Civil Ház
7. Autóbusz pályaudvar
8. Gyógyfürdő téri ABC
9. Bodahegyi út
10. Hősök tere
11. Kossuth utca buszmegálló
12. Seregély utca
13. Banyavölgy
14. Friskó sarok
15. Szőlő utca (kertmozi környéke)
* **Bemutatkozó fórum:**

A Nagykanizsai Tankerület Igazgatójának engedélyével **2019.október 3-án (csütörtökön) 18,00 órai** kezdettel kerül megrendezésre a bemutatkozó fórum a Móra Ferenc Általános és Alapfokú Művészeti Iskola aulájában a Zalakarosi Helyi Választási Bizottság szervezésében (21.00 óráig engedélyezett a terem használat). A fórumon minden képviselő és polgármester jelölt lehetőséget kap rövid bemutatkozásra az alábbi szabályok figyelembevételével:

* a bemutatkozás sorrendje megegyezik a szavazólapi jelöltsorrenddel,
* polgármester jelölteknek 6 perc, képviselő jelölteknek 3 perc áll rendelkezésre a bemutatkozásra, melynek elsősorban a jövőbeni tervekre kell vonatkozni
* a bemutatkozásokat követően a jelenlévő választópolgárok kérdéseket intézhetnek a jelöltekhez, úgy hogy minden választópolgár csak egyszer kérdezhet és maximum 2 percben kell kérdését vagy kérdéseit összefoglalnia,
* válaszadásra a jelölteknek maximum 2 perc áll rendelkezésre kérdésenként, de több kérdés esetén sem haladhatja meg a válasz időtartama az 5 percet
* e fórum nem politikai vitafórum, ezért a jelöltek egymáshoz e fórum keretében nem tehetnek fel kérdéseket
* a fórumról kamerafelvételt kell készíteni, melyet a helyi kábel tv-ben kerül levetítésre legkésőbb 2019. október 12-ig.

 Amennyiben a német nemzetiségi önkormányzati képviselőjelöltek igényt tartanak

 bemutatkozó fórum tartására a Civil Házban külön egyeztetés szerint megrendezésre

 kerülhet a német nemzetiségű választópolgárok jelenlétében.

Zalakaros 2019. szeptember 10.

 Zalakarosi Helyi Választási Bizottság